Babbitt; Arrowsmith - Lewis, Sinclair, 1885-1951; Koštial, Rudolf, 1913-1991; Ruppeldt, Miloš (Bratislava Slovenský spisovateľ, 1968)
"Babbitt, hrdina Lewisovho románu, sa stal celosvetovo známym literárnym typom, stelesnením priemerného, tuctového, stádneho amerického obchodníka nášho storočia. Priniesol autorovi popularitu, slávu aj nepriateľov, ktorí ho obviňovali z nenávisti ku všetkému ozaj americkému. Arrowsmitha mal autor zo svojich diel najradšej, pretože do postavy mladého lekára, ktorý sa prebíja k vede, vložil všetku svoju vieru v prostého amerického človeka. Sinclair Lewis patril ku generácii, ktorá - obrazne povedané - otvorila americkej literatúre okno do sveta. Všeobecne bol vo svete považovaný za intelektuálneho reprezentanta Ameriky, o čom svedčí aj udelenie Nobelovej ceny v roku 1930, ktorá v jeho osobe bola vyznamenaním celému písomníctvu najmladšieho kontinentu." (z anotácie na prebale) Obsahuje aj prejav S. Lewisa pri preberaní Nobelovej ceny za literatúru s názvom "Americký strach z literatúry".
Keywords: romány spoločenské - literatúra americká